OpenLLM-France/wikimedia huggingface dataset:
# Bobsleigh als Jocs Olímpics d'Hivern de 1932 - Dos homes

Als Jocs Olímpics d'Hivern de 1932 celebrats a la ciutat de Lake Placid (Estats Units d'Amèrica) es disputà una prova de bobsleigh a dues persones, que unida a la prova de 4 persones formà part del programa oficial de bobsleigh als Jocs Olímpics d'Hivern de 1932. La prova es disputà entre elss dies 8 i 9 de febrer de 1932 a les instal·lacions de Lake Placid.

## Comitès participants

Hi participaren un total de 24 competidors de 8 comitès nacionals diferents:
| Alemanya (4) Àustria (2) Bèlgica (4) Estats Units (4) | França (2) Itàlia (4) Romania (2)  Suïssa (2) |

## Resum de medalles

| Or | Argent | Bronze |
| Estats Units USA IHubert Stevens Curtis Stevens | Suïssa Suïssa IIReto Capadrutt Oscar Geier | Estats Units USA IIJohn Heaton Robert Minton |

## Resultats

| Lloc | Equip | Participants | Ronda 1 | Ronda 2 | Ronda 3 | Ronda 4 | Final |
| 1 | Estats Units USA I | Hubert Stevens Curtis Stevens | 2:13.10 | 2:04.27 | 1:59.69 | 1:57.68 | 8:14.74 |
| 2 | Suïssa Suïssa I | Reto Capadrutt Oscar Geier | 2:05.88 | 2:07.21 | 2:03.52 | 1:59.67 | 8:16.28 |
| 3 | Estats Units USA II | John Heaton Robert Minton | 2:15.02 | 2:07.51 | 2:04.29 | 2:02.33 | 8:29.15 |
| 4 | Romania Romania I | Alexandru Papană Dumitru Hubert | 2:15.51 | 2:07.82 | 2:06.12 | 2:03.02 | 8:32.47 |
| 5 | Alemanya Alemanya I | Hanns Kilian Sebastian Huber | 2:15.27 | 2:11.08 | 2:05.82 | 2:03.19 | 8:35.36 |
| 6 | Itàlia Itàlia I | Teofilo Rossi Italo Casini | 2:15.45 | 2:08.10 | 2:06.58 | 2:06.20 | 8:36.33 |
| 7 | Alemanya Alemanya II | Werner Huth Max Ludwig | 2:11.53 | 2:11.58 | 2:11.32 | 2:10.62 | 8:45.05 |
| 8 | Itàlia Itàlia II | Agostino Lanfranchi Gaetano Lanfranchi | 2:20.08 | 2:13.47 | 2:08.00 | 2:09.11 | 8:50.66 |
| 9 | Bèlgica Bèlgica I | Max Houben Louis Van Hege | 2:17.68 | 2:14.90 | 2:10.90 | 2:09.62 | 8:53.10 |
| 10 | Bèlgica Bèlgica II | Christian Hansez Jacques Maus | 2:17.01 | 2:16.74 | 2:13.59 | 2:13.81 | 9:01.15 |
| 11 | França França I | Louis Balsan Armand Delille | 2:20.10 | 2:19.37 | 2:13.56 | 2:09.56 | 9:02.59 |
| 12 | Àustria Àustria I | Hugo Weinstengl Johann Gudenus | 2:23.83 | 2:21.82 | 2:16.19 | 2:14.58 | 9:16.42 |

## Referències

* ↑ «Olympedia – Two, Men». [Consulta: 1r desembre 2024].

## Enllaços externs

* (anglès) www.todor66.com - Bobs a 2
# Salt amb esquís als Jocs Olímpics d'Hivern de 1924

Als Jocs Olímpics d'Hivern de 1924 celebrats a la ciutat de Chamonix (França) es disputà una prova de salt amb esquís en categoria masculina. La prova es disputà el dia 4 de febrer de 1924 a les instal·lacions de Chamonix.

## Controvèrsia

Inicialment el noruec Thorleif Haug fou guardonat amb la medalla de bronze. L'any 1974 es descobrí que en la mesura s'havia produït un error de càlcul, motiu pel qual el Comitè Olímpic Internacional (CIO) decidí retirar-li la medalla i atorgar-la al nord-americà Anders Haugen.

## Comitès participants

Hi participaren un total de 27 saltadors de 9 comitès nacionals diferents.
| Estats Units (3) Finlàndia (2) França (4) Itàlia (2) Noruega (4) | Polònia (1) Suècia (4)  Suïssa (4) Txecoslovàquia (3) |

## Resum de medalles

| Prova | Or | Argent | Bronze |
| Salt amb esquís | Jacob Tullin Thams | Narve Bonna | Anders Haugen |

## Medaller

| Posició | País | | | | Total |
| 1 | Noruega | 1 | 1 | 0 | 2 |
| 2 | Estats Units | 0 | 0 | 1 | 1 |
| Total | Total | 1 | 1 | 1 | 3 |

## Resultats

| Lloc | Saltador | Total |
| 1 | Jacob Tullin Thams | 18.960 |
| 2 | Narve Bonna | 18.689 |
| 3 | Anders Haugen | 17.916 |
| 4 | Thorleif Haug | 17.821 |
| 5 | Einar Landvik | 17.521 |
| 6 | Axel-Herman Nilsson | 17.146 |
| 7 | Menotti Jakobsson | 17.083 |
| 8 | Alexandre Girard-Bille | 16.793 |
| 9 | Nils Lindh | 16.737 |
| 10 | Franz Wende | 16.480 |
| 11 | Sulo Jääskeläinen | 16.418 |
| 12 | Nils Sundh | 16.397 |
| 13 | Tuure Nieminen | 16.262 |
| 14 | Lemoine Batson | 16.200 |
| 15 | Klébert Balmat | 15.500 |
| 16 | Harry Lien | 14.917 |
| 17 | Luigi Faure | 14.010 |
| 18 | Peter Schmid | 13.437 |
| 19 | Mario Cavalla | 12.605 |
| 20 | Karel Koldovský | 12.501 |
| 21 | Andrzej Krzeptowski | 12.458 |
| 22 | Gilbert Ravanel | 12.397 |
| 23 | Hans Eidenbenz | 10.313 |
| 24 | Xaver Affentranger | 7.813 |
| 25 | Martial Payot | 7.355 |
| 26 | Josef Bím | 2.333 |
| — | Louis Albert | NF |

## Notes

* ↑ «Olympedia – Ski Jumping at the 1924 Winter Olympics». [Consulta: 1r desembre 2024].
* 1 2 «Olympedia – Large Hill, Individual, Men». [Consulta: 1r desembre 2024].
* ↑ El noruec Jacob Tullin Thams és un dels pocs esportistes que han aconseguit medalles olímpiques en els Jocs Olímpics d'Estiu i d'hivern, ja que en els Jocs Olímpics d'Estiu de 1936 aconseguí la medalla de plata en la competició de vela de 8 metres.
# Angelika Schrobsdorff

Angelika Schrobsdorff (Friburg de Brisgòvia, 24 de desembre de 1927 - Berlín, 30 de juliol de 2016), fou una escriptora i actriu alemanya.
Es va criar a Berlín. La seva mare era d'origen jueu i el seu pare era membre de la burgesia alemanya. El 1939, a causa del nazisme, va haver de marxar d'Alemanya amb la seva mare i la seva germana. Van emigrar a Sofia (Bulgària), fins al 1947. La seva àvia materna va morir al camp de concentració de Theresienstadt. Després de la guerra va viure a Múnic i París, on es va casar amb el cineasta, d'origen jueu, Claude Lanzmann. L'any 1983 va emigrar a Israel i l'any 2006 va tornar a Alemanya. Va morir a Berlín el 31 de juliol de 2016. Els seus llibres han estat traduïts a diversos idiomes. El seu èxit més gran a nivell internacional ha estat Tu no ets una mare com les altres, un relat novel·lat de la vida de la seva mare.

## Obres

* Die Herren (1961)
* The men (1963)
* Der Geliebte (1964)
* Spuren (1966)
* Diese Männer. Erzählungen (1966)
* Diese Männer Ein heiterer Reigen kapriziöser Abenteuer (1967)
* Die Reise Nach Sofia (1983)
* Das Haus im Niemandsland, oder, Jerusalem war immer eine schwere Adresse (1989)
* Du bist nicht so wie andre Mütter (1992) (Tu no ets una mare com les altres. Traducció d'Albert Vitó i Godina. Barcelona, Edicions La Campana, 2016)
* Die kurze Stunde zwischen Tag und Nacht. Roman (1978)
* Der schöne Mann : und andere Erzählungen (1993)
* Grandhotel Bulgaria. Heimkehr In Die Vergangenheit (1997)
* Jericho: Eine Liebesgeschichte (1995)
* Von der Erinnerung geweckt: Erzählungen (1999)
* Wenn ich dich je vergesse, Oh Jerusalem (2002)
* Der Vogel hat keine Flügel mehr: Briefe meines Bruders Peter Schwiefert an unsere Mutter Mit Kommentaren von Claude Lanzmann und mit einem Nachwort von Ulrike Voswinckel (2012)

## Galeria

* Cementiri jueu Berlin-Weissensee, Alemanya
* Angelika Schrobsdorff funeral
* Angelika Schrobsdorff funeral (davant esquerre) Claude Lanzmann
* Tomba Angelika Schrobsdorff
* Tomba de la família Schrobsdorff

## Filmografia

* Die Herren (1965)
* Else - Geschichte einer leidenschaftlichen Frau, TV Movie (1991)
* Verspiegelte Zeit - Erinnerungen von Angelika Schrobsdorff (1998)
* Ausgerechnet Bulgarien (2007)

## Referències

* ↑ Munzinger Archiv Deutschland
* ↑ «Angelika Schrobsdorff». La Campana Editorial. [Consulta: 12 març 2017].
* ↑ «German-Jewish writer Angelika Schrobsdorff dies at age 88». Associated Newspapers Ltd - Part of the Daily Mail, The Mail on Sunday & Metro Media Group, 02-08-2016. [Consulta: 12 març 2017].
* ↑ Schrobsdorff, Angelika. Tu no ets una mare com les altres. Barcelona: La Campana, 2016, p. 605. ISBN 9788416863044.
* ↑ «Relato de una dama alemana». La Vangardia, 02-04-2016. [Consulta: 12 març 2017].

## Bibliografia

* Rengha Rodewill: Angelika Schrobsdorff - Leben ohne Heimat (Biografia), be.bra Verlag, Berlín, Alemanya 2017, ISBN 978-3-89809-138-1

## Enllaços externs

* «Bibliografia relacionada amb Angelika Schrobsdorff» (en alemany). Al catàleg de la Biblioteca Nacional d'Alemanya.
# Caminada Riudoms-La Mola-Riudoms

La caminada Riudoms-La Mola-Riudoms és una caminada de resistència no competitiva organitzada pel Centre d'Estudis Riudomencs Arnau de Palomar (CERAP), que forma part del Circuit Català de Caminades de Resistència (CCCR) de la Federació d'Entitats Excursionistes de Catalunya (FEEC).
El Centre d'Estudis Riudomencs Arnau de Palomar (CERAP) començà a organitzar la caminada Riudoms-La Mola-Riudoms l'any 2003. El recorregut té un format circular de 56,7 quilòmetres, amb un desnivell acumulat de 3.422 metres, i, amb sortida i arribada a la vila de Riudoms, passa per pobles i llocs emblemàtics del Baix Camp com Montbrió del Camp, Riudecanyes, Duesaigües, Castell d'Escornalbou, Respirador del Túnel, L'Argentera, Portell del Peiró, Parc Eòlic de la Serra de L'Argentera, Coll Roig, la Mola de Colldejou, Coll del Guix, Colldejou, Barranc de l'Areny, Ermita de la Mare de Déu de la Roca, Mont-Roig del Camp o L'Arbocet.

## Referències

* ↑ «20a Caminada Riudoms - La Mola - Riudoms». Federació d'Entitats Excursionistes de Catalunya (FEEC). [Consulta: 1r març 2023].
* ↑ «Cronologia del CERAP». Lo Floc, Núm. 186, 2008, pàgs. 4-7 [Consulta: 1r març 2023].
* ↑ Montalvo, Paula «Torna la caminada Riudoms-La Mola-Riudoms després del coronavirus». Baix Camp Ràdio, 21-04-2021 [Consulta: 1r març 2023].
* ↑ «Més de 400 participants a la caminada de resistència Riudoms-La Mola-Riudoms». Canal Reus TV, 27-04-2014. Arxivat de l'original el 1 de març 2023. [Consulta: 1r març 2023].
* ↑ «Llega la 11ª Caminada de Resistencia Riudoms-La Mola-Riudoms». Runandwalk, 27-04-2013 [Consulta: 1r març 2023].
# Jasna Đuričić

Jasna Đuričić (en alfabet ciríl·lic serbi: Јасна Ђуричић; Ruma, 16 d'abril de 1966) és una actriu sèrbia, més coneguda per interpretar el paper principal a la pel·lícula bosniana Quo Vadis, Aida?, que va ser nominada a l'Oscar a la millor pel·lícula de parla no anglesa el 2021.

## Biografia

Đuričić va néixer a Ruma, Sèrbia. Es va graduar a l'Acadèmia de les Arts a la Universitat de Novi Sad el 1989, on va estudiar amb el conegut actor serbi Branko Pleša, i on ella mateixa és ara professora d'actuació. Đuričić va ser membre permanent del Teatre Nacional Sèrbi a Novi Sad des de 1990 fins a 2005.
El 2014, va ser guardonada amb l'anell de Dobrica (en serbi: Добричин прстен, Dobritxin prsten), un premi a la seva trajectòria atorgat a actors serbis destacats.
Als 34ns Premis del Cinema Europeu va rebre el premi a la millor actriu pel seu paper a la pel·lícula de guerra de Bòsnia Quo Vadis, Aida?.
Actualment viu a Novi Sad amb el seu marit Boris Isaković, un altre actor.

## Filmografia selecta
### Pel·lícules

| Any | Títol | Paper |
| 2010 | Beli, beli svet | Ruzica |
| 2013 | Za one koji ne mogu da govore | Edina |
| 2016 | Dobra žena | Suzana |
| 2016 | Dnevnik mašinovođe | Sida |
| 2020 | Quo Vadis, Aida? | Aida Selmanagić |

## Premis

* Premi a la millor actriu al Festival Internacional de Cinema de Locarno per Beli beli svet (2010)
* Premi a la millor actriu al Festival Internacional de Cinema de Les Arcs per Beli beli svet (2010)
* Premi a la millor actriu al Festival de Cinema El Gouna per Quo Vadis, Aida? (2020)
* Premi del Cinema Europeu a la millor actriu als 34ns Premis del Cinema Europeu per Quo Vadis, Aida? (2021)

## Referències

* 1 2 3 «JASNA ĐURIČIĆ | Srpsko narodno pozorište». Arxivat de l'original el 2021-07-26.
* ↑ Танјуг. «Награда Добричин прстен драмској уметници Јасни Ђуричић».
* ↑ «INTERVJU Jasna Đuričić: Novac je već dugo vremena jedini bog na ovoj planeti» (en serbi).
* ↑ «Prve nagrade za Beli beli svet».
* ↑ «Egypt’s El Gouna Film Festival list of awards». Egypt Today, 31-10-2020.
# Asmaa al-Zarouni

Asmaa al-Zarouni (Xarjah, 1961) (també transliterat com Asma' al-Zar'uni i Asma al-Zarooni) és un poeta, escriptora de relats breus i educadora dels Emirats Àrabs Units.
Al-Zarouni és natural de Xarjah i té un títol de batxillerat en educació. De professió, és bibliotecària. Ha exercit com a vicepresidenta de l'Associació d'Escriptors dels Emirats. Ha aparegut en nombrosos plafons sobre educació al seu país natal.
Algunes de les obres d'al-Zarouni han estat antologitzades en anglès.

## Referències

* ↑ Ashour, Radwa; Ghazoul, Ferial; Reda-Mekdashi, Hasna. Arab Women Writers: A Critical Reference Guide, 1873-1999 (en anglès). American University in Cairo Press, 1 de novembre de 2008, p. 481 i seg.. ISBN 978-1-61797-554-7.
* ↑ «Writers association calls for doing away with stereotypes» (en anglès). Khaleej Times. Arxivat de l'original el 2018-12-19. [Consulta: 10 agost 2020].
* ↑ «Connecting People Through News» (en anglès). Press Reader.
* ↑ Akers, Deborah S; Bāqādir, Abū Bakr Aḥmad. Oranges in the sun: short stories from the Arabian Gulf (en anglès). Lynne Rienner Publishers, 2008. ISBN 978-0-89410-893-8.
# Willie McLean

Willie McLean (27 de gener de 1904 - 1938) fou un futbolista estatunidenc. Va formar part de l'equip estatunidenc a la Copa del Món de 1934.
# Desigualtat d'Askey-Gasper

En matemàtiques, la desigualtat d'Askey-Gasper és una desigualtat per als polinomis de Jacobi demostrada per Askey i Gasper (1976) i utilitzada en la prova de la conjectura de Bieberbach.

## Definició

Indica que si β ≥ 0, α + β ≥ −2, i −1 ≤ x ≤ 1 llavors
    $\sum _{k=0}^{n}{\frac {P_{k}^{(\alpha ,\beta )}(x)}{P_{k}^{(\beta ,\alpha )}(1)}}\geq 0$
on
    $P_{k}^{(\alpha ,\beta )}(x)$
és un polinomi de Jacobi.
El cas quan β = 0 també es pot escriure com
    $_{3}F_{2}\left(-n,n+\alpha +2,{\tfrac {1}{2}}(\alpha +1);{\tfrac {1}{2}}(\alpha +3),\alpha +1;t\right)>0,\qquad 0\leq t<1,\quad \alpha >-1.$
En aquesta forma, amb α com un nombre enter no-negatiu, Louis de Branges va utilitzar la desigualtat en la seva prova de la conjectura de Bieberbach.

## Prova

Ekhad (1993) va donar una petita prova d'aquesta desigualtat, combinant la identitat
    ${\begin{aligned}{\frac {(\alpha +2)_{n}}{n!}}&\times_{3}F_{2}\left(-n,n+\alpha +2,{\tfrac {1}{2}}(\alpha +1);{\tfrac {1}{2}}(\alpha +3),\alpha +1;t\right)=\\&={\frac {\left({\tfrac {1}{2}}\right)_{j}\left({\tfrac {\alpha }{2}}+1\right)_{n-j}\left({\tfrac {\alpha }{2}}+{\tfrac {3}{2}}\right)_{n-2j}(\alpha +1)_{n-2j}}{j!\left({\tfrac {\alpha }{2}}+{\tfrac {3}{2}}\right)_{n-j}\left({\tfrac {\alpha }{2}}+{\tfrac {1}{2}}\right)_{n-2j}(n-2j)!}}\times_{3}F_{2}\left(-n+2j,n-2j+\alpha +1,{\tfrac {1}{2}}(\alpha +1);{\tfrac {1}{2}}(\alpha +2),\alpha +1;t\right)\end{aligned}}$
amb la desigualtat de Clausen.

## Generalitzacions

Gasper & Rahman (2004) dona algunes generalitzacions de la desigualtat d'Askey-Gasper a sèries hipergeomètriques bàsiques.

## Referències

* ↑ Askey, Richard; Gasper, George «Positive Jacobi polynomial sums. II» (en anglès). American Journal of Mathematics, 98(3), 1976, pàg. 709–737. DOI: 10.2307/2373813. ISSN: 0002-9327. JSTOR: 2373813.
* ↑ Ekhad, Shalosh B. «A short, elementary, and easy, WZ proof of the Askey-Gasper inequality that was used by de Branges in his proof of the Bieberbach conjecture» (en anglès). Theoretical Computer Science, 117(1), 1993, pàg. 199–202. DOI: 10.1016/0304-3975(93)90313-I. ISSN: 0304-3975.
* ↑ Gasper, George; Rahman, Mizan. Cambridge University Press. Basic hypergeometric series (en anglès). 96, 2004 (Encyclopedia of Mathematics and its Applications). DOI 10.2277/0521833574. ISBN 978-0-521-83357-8.

## Bibliografia

* Askey, Richard; Gasper, George. «Inequalities for polynomials». A: American Mathematical Society. The Bieberbach conjecture (West Lafayette, Ind., 1985) (en anglès). 21, 1986, p. 7–32 (Math. Surveys Monogr.). ISBN 978-0-8218-1521-2.

## Vegeu també

* Desigualtats de Turán
# François-Antoine de Boissy d'Anglas

François-Antoine de Boissy d'Anglas fou un dels diputats dels Estats Generals francesos, que, el 20 de juny de 1789, van ser presents al Jurament del Jeu de Paume. És conegut el seu discurs sobre la llibertat de culte. El seu fill Jean-Gabriel de Boissy d'Anglas i el seu net François-Antoine Boissy d'Anglas van ser diputats, també.

## Referències

* ↑ d'Anglas, Hélène Boissy. François Antoine de Boissy d'Anglas: biographie (en francès). L'Harmattan, 2001, p. 64. ISBN 978-2-7475-0298-6.
* ↑ d'Anglas, Comte François Antoine de Boissy. Discours de Boissy-d'Anglas sur la liberté des cultes, prononcé à la Convention Nationale dans la séance du 3 Ventôse an 3 (en francès). Hayez, 1797, p. 1.
# Old Harry Rocks

Les Old Harry Rocks (o Roques del vell Harry) són tres formacions de creta, situades a Handfast Point, a l'anomenada illa de Purbeck, comtat de Dorset, al sud-oest d'Anglaterra. Marquen el punt més oriental de la Costa Juràssica anglesa, Patrimoni de la Humanitat per la UNESCO el 2001.

## Localització

Les Old Harry Rocks es troben directament a l'est de la localitat d'Studland, a uns 2,5 km al nord-est de la ciutat de Swanage i uns 4,8 km al sud de les grans ciutats de Poole i Bournemouth. Al sud hi ha els penya-segats de creta de Ballard Down, gran part dels quals són propietat del National Trust.

## Geologia

Les terres baixes o zones de turons de guix de Ballard Down formen part de la formació de Portsdown Chalk, que es van formar farà uns 72-84 milions d'anys al Campanià, Cretaci superior. Les bandes de pedra s'han anat erosionant gradualment al llarg dels anys, alguns dels farallons anteriors han caigut (l'anomenada Old Harry's wife va caure el 1509), mentre que se'n formen de noves per la ruptura d'istmes estrets. A través de l'aigua cap a l'est solen ser visibles els tres farallons calcaris que formen The Needles de l'illa de Wight.

## Llegenda

Hi ha diverses llegendes sobre el nom de les roques. Una d'elles diu que el Diable (tradicionalment conegut eufemísticament com "El vell Harry") dormia a les roques. Una altra llegenda local diu que les roques van rebre el nom per Harry Paye, un infame pirata de Poole, el vaixell del qual s'amagava darrere de les roques esperant els comerciants que passaven. Una altra llegenda diu que una incursió víking del segle IX va ser frustrada per una tempesta i que un dels ofegats, Earl Harold, es va convertir en un pilar de creta.

## Referències

* ↑ «Dorset and East Devon Coast» (en anglès). UNESCO World Heritage Centre. [Consulta: 13 febrer 2023].
* ↑ «Old Harry Rocks walk» (en anglès). National Trust. [Consulta: 13 febrer 2023].
* ↑ «Harry Rocks and Ballard Point» (en anglès). Geology of the Wessex Coast of Southern England. [Consulta: 13 febrer 2023].
* ↑ «THE LEGEND OF OLD HARRY» (en anglès). Fore Adventure. Arxivat de l'original el 13 de febrer 2023. [Consulta: 13 febrer 2023].

## Bibliografia

* Brunsden, Denys. The Official Guide to the Jurassic Coast: Dorset and East Devon's World Heritage Coast. Coastal Publishing. 2003. 64 pàgines. ISBN 978-0954484507
* Fellows, Griff J. The Coastal Headlands of Mainland Britain. Grosvenor House Publishing Ltd. 2015. 380 pàgines. ISBN 978-1781489055
# Canaleta

Canaleta és una masia situada al municipi d'Arbúcies, a la comarca catalana de la Selva.

## Referències

* ↑ «Canaleta | enciclopedia.cat». [Consulta: 1r desembre 2024].
# Rikard Ljarja

Rikard Ljarja (Shkodër, 1 d'abril de 1943 - Tirana, 20 d'abril de 2020) va ser un actor de teatre i cinema albanès.
El any 1950 va acabar la seva maduresa a Shkodër i el any 1955 es va graduar a l'Escola Superior d'Actuació "A. Moisiu" de Tirana.
Durant vuit anys, després de graduar-se, va treballar com a actor de teatre al Teatre "Migjeni" a Shkodër. Des del 1974 fins al 1996 va ser actor, guionista i director de pel·lícules produïdes per kinostudio. Des del 1996 fins al 1999, quan es va jubilar, va ser director artístic de la Radio Televizioni Shqiptar.
Va morir el 20 d'abril de 2020 a causa d'una malaltia greu.

## Filmografia

* Viktimat e Tivarit (1996)
* Fletë të bardha - (1990) Shoku Emir
* Pesha e kohës - (1988), Vasili
* Rrethi i kujtesës - (1987), Mjeku
* Në prag të jetës - (1985), Andrea
* Pranverë e hidhur - (1985) Xha Teli
* Skëterrë '43 - (1980), Andrea
* Radiostacioni - (1979) Komandanti
* Në pyjet me borë ka jetë - (1978), Luka
* Ilegalët - (1976) Tosti
* Në fillim të verës - (1975) I deleguari i qarkorit
* Rrugicat që kërkonin diell - (1975) Gaqo Tipografi
* Rrugë të bardha - (1974) Deda
* Shtigje te luftes (1974) - Rrema.
* Shpërthimi - (1974) Inxhinjer Iliri
* Ndërgjegja - (1972) Kujtimi
* Yjet e netëve të gjata - (1972)......xhandari
* Kur zbardhi një ditë - (1971) Komisari
* Plagë të vjetra - (1968).......Naimi
* Ngadhnjim mbi vdekjen - (1967)..Perlati
* Duel i heshtur - (1967) Skenderi
* Komisari i dritës - (1966) Dritan Shkabaj
* Monumenti

### Director

* Pesha e kohës - (1988)
* Kur hapen dyert e jetës - (1986)
* Fundi i një gjakmarrjeje - (1983)
* Dita e parë e emrimit - (1981)
* Sketerre 43 - (1980)
* Radiostacioni - (1979)
* Në pyjet me borë ka jetë - (1978)

### Guionista

* Pesha e kohës - (1988)
* Kur hapen dyert e jetës - (1986)

## Referències

* ↑ «Ndahet nga jeta "Deda", aktori dhe regjisori Rikard Ljarja vdes në moshën 77-vjeçare» (en albanès). Ora News, 20 prill 2020. [Consulta: 20 prill 2020].
# Gasela de Loder

La gasela de Loder (Gazella leptoceros) és una gasela de banyes primes que està molt adaptada a la vida al Sàhara fins al punt que poques vegades s'allunya de la isoiheta dels 100 litres de pluja. En llibertat només en queden unes 2.500.

## Descripció

És la més pàl·lida de les gaseles. Com a adaptacions a la vida al desert, té la seva pell clara que reflecteix els rajos solars, els seus unglots estan lleugerament allargats per poder caminar millor per la sorra, tanmateix de vegades ocupa zones rocoses. Les banyes de la femella són més lleugeres i fines que les del mascle.

## Hàbitat

Es troba en bosses isolades en el Sàhara central. S'alimenta només al matí i al vespre per evitar la forta calor, necessita molt poca aigua, ja que n'obté de la rosada i de la humitat de les plantes que menja.
És una espècie nòmada però sense seguir un patró determinat de desplaçament.
Posada en perill des de la dècada del 1970, ara està en declivi seriós. Fou molt caçada des de vehicles amb motor.

## A la filatèlia

A Líbia en cooperació amb World Wide Fund for Nature, se'n va fer una sèrie de quatre segells el febrer de 1987.

## Referències

* Antelope Specialist Group (1996). Gazella leptoceros. Llista Vermella de la UICN, Unió Internacional per a la Conservació de la Natura, 2006. Consultat el 10 del 2006 (en anglès).
* ↑ «Libyan Stamps online». Arxivat de l'original el 2012-02-17. [Consulta: 6 setembre 2009].

## Enllaços externs

* Bizarre Survival Tactic: Gazelles Shrink Heart to Beat Heat
* Rhim Gazelle's postal stamps on YouTube
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Mister Terrific

Michael Holt és un personatge fictici, un superheroi que apareix en els còmics estatunidencs publicats per DC Comics. Ell és el segon personatge a assumir el mantell Mister Terrific.
Va aparèixer per primera vegada en L'Espectre Vol. 3 #54 (juny de 1997), i va ser creat per John Ostrander i Tom Mandrake, al seu torn, va tenir la seva pròpia sèrie que va durar 8 números en sent part de l'esdeveniment que va rellançar les historietes de DC Comics, denominat Els Nous 52, el qual va ser publicat com Mister Terrific Vol.1 #1 (entre setembre de 2011 a abril de 2012).

## Referències

* ↑ El Espectro Vol. 3 #54 (junio de 1997)
* ↑ Mister Terrific Vol.1 #1 (entre septiembre de 2011 a abril de 2012)